Icholo Uchu Titọ Am'igbọ

**Icholo Uchu Titọ Am'igbọ** (onwu chi *Orureshi* yi ichi ami Idoma, abẹki *Ịwa jị* , *Iri jị*, *[[Ikeji festival|Ike jị]]*, abẹki *Otute*') chi ẹ nwu ọgwu ọdọ ti ọdọ nwu amibo Igbọ, ma chi icholo lẹ ẹgba ki Ọlọji atene takpa efu uchanẹ ochu ẹjọ.

Icholo Iri jị lẹ (ma ji uchu titọ ) ma che efewo du ki di  West Africa (ojile nwu chi Nigeria kpai Ghana) ma'nyu  African Countries kibọ. ele adu ña ọna ki ukpoji uchu ekọ ma'nyu uchanẹ ukọlọ eyi ẹnẹdẹ.

## Ogwuchẹkwọ Ami Igbọ
Uchu defu am'ẹnwu eju'odudu ku ma gbẹ efu Uchanẹ ẹgba ku ma gbẹ nwu ọdọ du. Adiko alimeji ochu ẹlẹ ma'nyu ochu ẹjọ, ami ẹnwu ero ku ma yika dufu dabi akpa, ma'nyu pumpkins ma fu ma kọ nwọ fu ma jẹ i chẹnwù ki ma yaka chi icholo du'n . Icholo uchu titọ, chi iyachi ki ya du ojima uchu dufu  efu ami icholo ọlayi am'ibo Igbọ. Ojanẹ ami igbọ kibọ, ami uchu igbele kibọ danẹ (akwi ọdọ ki le gwudu ) chi otila ku ma fu jẹkpa abẹki ku ma ko rọ ri nyọ eju icholo uchu titọ lẹ. ọjọ nwa nwu, uchu a chi ujẹñwu ka tete ku ma yi jẹ alu kelẹ adu ña ọna ki uchu lẹ bi wewe ki chi ẹkwutẹ.

Alu du ki ọna ku ma chi icholo lẹ neke chi ojoji efewo ti efewo ẹnwu kpaka ki ji Icholo lẹ chi icholo ch'aluka te gba. Ojanẹ ki bọ icholo lẹ s dẹ gbo gbo ọjọkidu alẹ nugo ichẹ kibọ a dẹ gbo aladi ka abeki aladi wewe. Efu icholo ki dẹ ma chiya ojoji ojoji, Onu efewo abẹki ẹnẹ ki chi ogwujo efewo lẹ gba a dufu wa, ami egwu a nwọ dufu wa chiya gẹ , abulẹ gẹ amì onubulè ma'nyu am'ibo mọtọ igbọ awa tido am'ibo igbọ .

## Icholo ku ma dọ  Ịwa-jị
Ọna ki dẹle,ẹgba uchanẹ Icholo lẹ, ma du uchu lẹ ami ọjọ anẹ kpai ami attah attah ma dọgba ta kini ma kpẹ nwu amonẹ ku ma di efewo lẹ. Icholo ọgwu lẹ chi ẹnẹ ki chogijo chaka du abẹki ọnu efewo onwu ache. ẹnẹlẹ gbagẹdẹ adu uchu nwu ami ọjọ ma , ẹbọ, ma'nyu ami Okwo'i'kwo ma, ma du ugwa gwa ma todu eju edu tẹ nwu ma ma'nyu ẹnwu ele enẹ ma kwi ẹgba egbẹ loti ẹgba ekọ  ki ukwu ma kẹrẹ bu ma todu ebi .  Anubi aduwa ugwa ẹnwu ele nwu ami ọjọ ma, ma chi ẹnẹ eju'odudu kiya ji uchu lẹ todu ma kẹdọ no kakini uña ma jẹnwu ma ni ojile edẹ agbada ma kpai ami ọjọ anẹ ma. Icholo lẹ dọ mọ to du ma neke du ña alu ki ẹdọ ma chẹbọ kami ọjọ ma abẹki okwo'okwo ma ajẹ nwu ẹnwu eja noji..

Ọjọ lẹ chi ọjọ ki ya du ña ẹmijọ kpai ẹdọbọ anubi adiko ẹgba ku ma gbẹ kpai adiko ẹgba ku ma kọ kwo oko ..

Uchu lẹ ku ma du chi icholo i ma nwu rọ takini ma du dama kpai  ekpo ọjẹ(*mmanụ nri*). Icholo ku m dọ ki Ịwa jị che ni amẹnwu ki du da bi am'ibo Asian, Icholo ami Mid-Autumn,alu ki ejeji'u chi ẹnale ma gbalu'ka ma'nyu ojile nwu chi ẹgba ku ma ka mi ẹnwu ku ma gbẹ kwo oko ku ma chi icholo.

Uchu ekọ lẹ ma'nyu uyọ ami ọjọ anẹ ma lẹ lefu icholo uchu lẹ chi ọna ku ma teta ache kwi iko igbele ki ukẹdọnọ ma nwọ dẹ i che. Ewa ochu titọ efu ochu ẹjọ lẹ chi uyikọ ọla emu tanẹ abẹki deju icholo li le eyi "Iri Ji Ohu"  ama iko ku ma mọla ma'nyu ọna ku ma che le ch'ojoji nwi ojanẹ ti ojanẹ.

Icholo uchu titọ lẹ chi icholo ki ya nyọ ego nyọnyọ iche. Ọmọlẹ iya ojoji ojoji chẹ kwutẹ, ẹdọbọ kpai ejẹ ma'nyu emọ dọmọ ẹkutẹ,  elẹ onwu a di uyikọ nwu ukpoji ẹnwu eja abẹki ẹnwu ekọ kwi oko wu u'nyi, i cholo ki am'ibo efewo adi ẹdọbọ ma ña nwi abo ku ma chi atẹko ma adiko ẹgba eja tuku lẹ.
Fáílú:New_yam_01.jpg
Fáílú:New_yam_05.jpg
Fáílú:New_yam_10.jpg
Fáílú:New_yam_08.jpg
Fáílú:New_yam_11.jpg


## Go nugo

* For the 1963 Fluxus Yam Festival see Fluxus
* Icholo Ikeji 
* Ito Ogbo Festival
* Ogwu Ekpeye

## Ẹtẹ nwu

## Ale t'ọdọda

*